b"\n_START_ARTICLE_\nSant Mart\xc3\xad de Castellar de la Selva\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d'una sola nau de tres trams amb volta de can\xc3\xb3 d'arestes i capelles laterals entre contraforts. L'absis semicircular t\xc3\xa9 adossat el campanar de planta quadrada amb obertures d'arc de mig punt i coronat per un cimbori. La fa\xc3\xa7ana t\xc3\xa9 portalada rectangular i un baix relleu que emmarca una forn\xc3\xadcula amb la data de 1760. A la part alta hi ha un roset\xc3\xb3 de vitralls. El parament \xc3\xa9s de pedra irregular i carreus ben escairats als angles. A l'interior els murs estan decorats amb frescos d'esc\xc3\xa0s inter\xc3\xa8s art\xc3\xadstic._NEWLINE_Pel que fa a la part prerom\xc3\xa0nica, l'antiga capella \xc3\xa9s adossada a la cap\xc3\xa7alera de l'actual temple. Consta d'una nau amb volta d'encanyissat, absis rectangular i, a la part de ponent, s'endevina un arc de ferradura.\n_START_SECTION_\nHist\xc3\xb2ria\n_START_PARAGRAPH_\nEl temple actual data del segle XVIII i s'edific\xc3\xa0 al costat d'una antiga capella prerom\xc3\xa0nica de la que resten alguns vestigis. El lloc es troba documentat per primera vegada l'any 1279._NEWLINE_Actualment l'esgl\xc3\xa9sia i el poble han estat restaurats i s'ha fet un restaurant."